El govern de Gandia assumeix les competències per a la construcció del Centre d'FP Integrat
30 març 2023

## El govern de Gandia assumeix les competències per a la construcció del Centre d'FP Integrat30 març 2023Última actualització: 30 març 2023

![](../gestion/img/1aa027b2a3055de29ef4d5b9bcb89564fa73afecad65141b5646cf1826616ea2.jpg)  
  

El ple de l'Ajuntament de Gandia celebrat hui ha aprovat per unanimitat la memòria del projecte i sol·licitar la delegació de competències que permetrà la construcció del Centre d'FP Integrat.  
  
D'aquesta manera, i una vegada la Conselleria revise i resolga la petició, el govern municipal podrà iniciar aquest projecte ambiciós que s'emmarca dins del Pla Edificant que suposa una inversió de 23,6 milions d'euros.  
  
Aquesta actuació ha estat possible gràcies a l'ampliació realitzada per la Generalitat València el passat mes de juliol per tal de continuar construint, millorant i rehabilitant centres educatius. Una mobilització de fons que puja a 700 milions d'euros.  
  
L'alcalde de Gandia, **José Manuel Prieto**, ha mostrat la seua satisfacció per aquesta aprovació i ha declarat que "es tracta d'una inversió estratègica que aposta per la formació dels joves de la Safor, i que es traduirà en més ocupabilitat i augmentar la sincronització entre l'oferta i la demanda d'ocupació de les nostres empreses" i ha afegit que aquesta infraestructura ajuda a vertebrar la part oest de la ciutat en un sector que està en expansió i que ajudarà a posar en marxa projectes de vida i oportunitats per a tothom".  
  
El nou centre se situarà a la zona de Beniopa-Passeig, on l'Ajuntament de Gandia ha cedit a la Conselleria d'Educació una parcel·la dotacional de 14.000 metres quadrats. Concretament, entre els carrers Partida de Quintà i carrer Parpalló. Com a la resta d'actuacions incloses al Pla Edificant, serà l'Ajuntament de Gandia el que iniciarà els tràmits administratius pertinents per executar el CIPFP.  
  
El Centre Integrat d'FP albergarà fins a cinc famílies professionals amb els seus respectius cicles formatius de grau mitjà i superior. Una proposta en què es continua treballant de forma consensuada amb la comunitat educativa i l'empresariat de la ciutat i la comarca:  
  
**1\. Família Professional d'Electricitat i Electrònica**, que inclou els cicles següents:  
Cicle formatiu de grau mitjà d'instal·lacions de telecomunicacions.  
Cicle formatiu de grau mitjà d'instal·lacions elèctriques i automàtiques.  
Cicle formatiu de grau superior delectromedicina clínica.  
Cicle formatiu de grau superior de sistemes de telecomunicacions i informàtics.  
Cicle Formatiu de grau superior de Sistemes Electrotècnics i automatitzats.  
  
**2\. Família Professional d'Hostaleria i Turisme**, que inclou:  
Cicle Formatiu de FP Bàsica de Cuina i Restauració.  
Cicle Formatiu de grau mitjà de Cuina i Gastronomia.  
Cicle formatiu de grau mitjà de serveis en restauració.  
Cicle Formatiu de grau superior de Direcció de Cuina.  
Cicle formatiu de grau superior d?agències de viatges i gestió d?esdeveniments.  
Cicle formatiu de grau superior de gestió dallotjaments turístics.  
Cicle Formatiu de grau superior de Guia, Informació i Assistència Turística.  
  
**3\. Família Marítim-Pesquera**, que inclou:  
Cicle Formatiu de FP Bàsica d'Activitats Marítim-pesqueres.  
Cicle Formatiu de grau mitjà de Navegació i Pesca de Litoral.  
  
**4\. Família de Sanitat**, que inclou:  
Cicle formatiu de grau mitjà de Cures Auxiliars d'Infermeria.  
Cicle Formatiu de grau mitjà de Farmàcia i Parafarmàcia.  
Cicle formatiu de grau superior d'anatomia patològica i citodiagnòstic.  
Cicle Formatiu de grau superior de Documentació i Administració Sanitàries.  
Cicle formatiu de grau superior d'imatge per al diagnòstic i la medicina nuclear.  
Cicle Formatiu de grau superior de laboratori Clínic i Biomèdic.  
Cicle Formatiu de grau superior d'Orto-pròtesi i productes de suport.  
Cicle Formatiu de grau superior de Radioteràpia i Dosimetria.  
  
**5\. Família de Seguretat i Medi Ambient**, que inclou:  
Cicle formatiu de grau mitjà d'emergències i protecció civil.  
Cicle formatiu de grau superior de coordinació d'emergències i de protecció civil.

[Twittear](https://twitter.com/share)